CELEX: 62015TN0182
Language: el
Date: 2015-04-13 00:00:00
Title: Υπόθεση T-182/15: Προσφυγή της 13ης Απριλίου 2015 — Sopra Steria Group κατά Κοινοβουλίου

10.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/29
            
         Προσφυγή της 13ης Απριλίου 2015 — Sopra Steria Group κατά Κοινοβουλίου
   (Υπόθεση T-182/15)
   (2015/C 262/39)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Sopra Steria Group SA (Annecy-le-Vieux, Γαλλία) (εκπρόσωποι: A. Verlinden, R. Martens, και J. Joossen, δικηγόροι)
   
      Καθού: Ευρωπαϊκό Κοινοβούλιο
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει τις αγνώστου ημερομηνίας αποφάσεις του Ευρωπαϊκού Κοινοβουλίου, οι οποίες κοινοποιήθηκαν με επιστολές της 13ης Φεβρουαρίου 2015, περί αποκλεισμού της IBI IUS από την παρτίδα αριθ. 2 και της STEEL από την παρτίδα αριθ. 3, στο πλαίσιο του διαγωνισμού για το PE/ITEC-ITS14·
            
         
               —
            
            
               να κηρύξει άκυρη (άκυρες) τη σύμβαση (τις συμβάσεις) με άλλους υποψήφιους λόγω των αποφάσεως αυτών περί αποκλεισμού·
            
         
               —
            
            
               να καταδικάσει το Ευρωπαϊκό Κοινοβούλιο στα δικαστικά έξοδα, περιλαμβανομένων των εξόδων στα οποία υποβλήθηκε η προσφεύγουσα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, η προσφεύγουσα προβάλλει έναν λόγο ακυρώσεως, ο οποίος αντλείται από παραβίαση εκ μέρους του Ευρωπαϊκού Κοινοβουλίου των αρχών της διαφάνειας, της αναλογικότητας και της ίσης μεταχειρίσεως κατά το άρθρο 102, παράγραφος 1, του δημοσιονομικού κανονισμού, από παράβαση των κριτηρίων περί αποκλεισμού κατά το άρθρο 107, παράγραφος 1, στοιχεία α' και β', του δημοσιονομικού κανονισμού, από παράβαση του άρθρου 158, παράγραφος 3, των κανόνων εφαρμογής, και από παράβαση εκ μέρους του Ευρωπαϊκού Κοινοβουλίου της δικής του συγγραφής υποχρεώσεων του ITS14, ακυρώνοντας συνεπώς τις αγνώστης ημερομηνίας αποφάσεις οι οποίες κοινοποιήθηκαν με επιστολές της 13ης Φεβρουαρίου 2015, περί αποκλεισμού της IBI IUS από την παρτίδα αριθ. 2 και της STEEL από την παρτίδα αριθ. 3 του ITS14.
   Στο κύριο μέρος του μόνου λόγου ακυρώσεως, η προσφεύγουσα διατείνεται ότι το Ευρωπαϊκό Κοινοβούλιο δεν εφάρμοσε προσηκόντως τη δική του συγγραφή υποχρεώσεων του ITS14, παραβαίνοντας τον ουσιώδη τύπο του κανόνα patere legem quam ipse fecisti, και παρέβη το άρθρο 107, παράγραφος 1, στοιχεία α' και β', του δημοσιονομικού κανονισμού, καθόσον απέκλεισε την προσφεύγουσα και, ως εκ τούτου, τις κοινοπραξίες IBI IUS από την παρτίδα αριθ. 2 και STEEL από την παρτίδα αριθ. 3 του ITS14, λόγω προβαλλόμενης (και μη αποδειχθείσας) δυνητικής συγκρούσεως συμφερόντων και λόγω προβαλλόμενης (και μη αποδειχθείσας) μη παροχής πληροφοριών στο Ευρωπαϊκό Κοινοβούλιο.
   Στο δεύτερο (και επικουρικώς προβαλλόμενο) μέρος του μόνου λόγου ακυρώσεως, η προσφεύγουσα προβάλλει ότι το Ευρωπαϊκό Κοινοβούλιο παραβίασε τις αρχές της διαφάνειας, της αναλογικότητας και της ίσης μεταχειρίσεως (απαγορεύσεως των διακρίσεων) που προβλέπει το άρθρο 102, παράγραφος 1, του δημοσιονομικού κανονισμού, καθόσον απέκλεισε την προσφεύγουσα και, ως εκ τούτου, τις κοινοπραξίες IBI IUS από την παρτίδα αριθ. 2 και STEEL από την παρτίδα αριθ. 3 του ITS14, λόγω προβαλλόμενης (και μη αποδειχθείσας) δυνητικής συγκρούσεως συμφερόντων και λόγω προβαλλόμενης (και μη αποδειχθείσας) μη παροχής πληροφοριών στο Ευρωπαϊκό Κοινοβούλιο